Fælles+sommerlejr+og+workcamp+for+alle+fødevarefællesskaberne

Det er fantastisk at mødes på tværs af alle fødevarefællesskaberne og opdage, hvor meget vi har til fælles, og hvor meget vi kan lære af hinanden. Derfor vil vi gerne stable workcamp på benene, hvor alle fødevarefællesskaberne kan samles.

Gruppens videre arbejde bliver koordineret [|i denne Facebook-gruppe]. Derudover kan du også skrive dig på listen herunder:
 * Interesseret?**
 * **Navn** || **Fødevarefællesskab** || **Email** ||
 * Anna Kirstine Andersen || Århus ||  ||
 * Carsten Lunding || København ||  ||
 * Tine Petersen || Odense ||  ||
 * Liv Lillevang || København ||  ||

Her er et uddrag af en tekst fra 2013 om, hvorfor en workcamp er en god idé og hvordan det kunne organiseres:

Fødevarefællesskaberne er en mellemstor aktør på grønsagsmarkedet, der har betydet bedre levevilkår for små landmænd, har understøttet omlægning af jordlodder til økologisk drift og har givet unge og ældre i byerne ny indsigt i råvarer, sæsoner og kulinarisk udfoldelse. I det daglige er vi erhvervsdrivende foreninger, der afsætter tonsvis af økoloigisk frugt, grønt og tørvarer.
 * Hvorfor en workcamp?**

Vi har dog også et værdigrundlag og et folkeoplysende sigte, som er det der har bragt os sammen. En unik kombination af handling / praksis og fælles værdier. På FFWorkcamp vil vi for et øjeblik lægge vægte og poser fra os og fordøje lidt på værdierne. Styrke fortællingen om hvad vi ville da vi startede og hvad vi vil fremover. Stille de kritiske og vanskelige spørgsmål til os selv. Vi ønsker at samle medlemmer fra FF’er over hele landet til en fejring af initiativernes bæredygtighed og en fælles overvejelse og debat om potentialet i fremtiden.

Vi vil både arbejde, blive klogere og feste. Vi går efter mindst 200 deltagere i hele weekenden – et netværk, der deler en god oplevelse, der giver energi til arbejdet hele det kommende år.

Vi vil invitere alle medlemmer af de lokale FF’er over hele landet. Vi ønsker os at holde workcampen et sted, hvor der er behagelige overnatningsforhold for alle og at kunne give tilskud til transport, så deltagere fra hele landet har mulighed for at være med. Vi vil gerne slutte med et rigtig godt gilde for både unge og gamle lørdag aften med god mad og live musik.
 * Hvordan?**

Vi foreslår at nedsætte en planlægningsgruppe med deltagelse fra flere af de danske fødevarefællesskaber. Vi vil gerne søge Miljøministeriets puljer for at finansiere en del af arrangementet, så arrangementet bliver tilgængeligt for alle vore medlemmer og så vi sikrer videreformidlingen af fortællingen om lokale og bæredygtige fødevarer, bragt til bords i et samarbejde mellem landmænd og forbrugere. Planlægningsgruppen udformer på baggrund af en gennemarbejdet version af dette papir en ansøgning til Miljøministeriet til afsendelse inden sommerferien. Planlægningsgruppen arbejder også med at udvikle en form for afrapportering fra Workcamp’en, så alle FF-medlemmer i hele landet og fx medierne kan få adgang til vores historier og syn på de fødevarepolitiske problemstillinger.